Ikävä (Meren sinisen ulapan äärellä)
Meren sinisen ulapan äärellä
 olen valkea talo.
 Sen holvien alla vesi soi.
 Ruusuköynnös ympärilläni,
 tuskallinen ja ihana kipu:
 ikävöin sinua.

 Auringonpolte on ylläni,
 meren sini on tarttunut minuun,
 meren kaipaus:
 odotan.
 Voit olla ulapan vihreä välke,
 hispanon huuto vuoristoteillä,
 punainen tuli mustalla taivaalla,
 olen tunteva sinut!

 Auringonpolte on ylläni,
 meren sini on tarttunut minuun.